የአማራና የትግራይ  ክልል የወሰን ጉዳይ  በህዝብ ተሳትፎ ስምምነት መፈታቱ ተገለጸ
በአማራ ክልል እና ትግራይ ክልል መካከል ሳይፈታ የቆየው የወሰን ጉዳይ በህዝብ ተሳትፎ እና በስምምነት ተፈቷል ፡፡በአማራ ክልል ጠገዴ እና በትግራይ ክልል ፀገዴ ወረዳ መካከል የነበረው ለረጅም ዓመታት ሳይፈታ የቆየ የወሰን ጉዳይ በጠገዴ ወረዳ ቅራቅር ከተማ ላይ የአማራ ክልል እና የትግራይ ክልል ርዕሰ መስተዳድሮች በተገኙበት በተደረሰ ስምምነት ተፈትቷል ፡፡በዚህም መሠረት ለረጅም ዓመታት ሲያወዛግቡ የነበሩት በግጨው በርሃ የሚገኙት የማይምቧ ፣ ሰላንዴ እና የአየር ማረፊያ ቦታዎች ወደ አማራ ክልል ጠገዴ ወረዳ ተከልለዋል፡፡እንዲሁም በትግራይ ክልል ጸገዴ ወረዳ በተካለሉት ሁለት የመኖሪያ መንደሮች ዙሪያ የሚገኙት ቦታዎች በአማራ ከልል ውስጥ እንዲካለሉ ተደርጓል፡፡በግጨው እና በጎቤ የሚገኙ የትግሪኛ ተናጋሪዎች ያሉባቸው ሁለት የመኖሪያ መንደሮች አካባቢዎች ደግሞ ወደ ትግራይ ክልል ፀገዴ ወረዳ ተከልለዋል፡፡( ምንጭ: የአማራ መገናኛ ብዙሃን ኤጀንሲ)